România este acoperită cu mască. Zone din aproape 20 de judeţe te obligă să porţi mască pe stradă.
Masca este obligatorie în aer liber în zone din aproape 20 de judeţe din ţară, inclusiv în Bucureşti. În toată ţara, masca este obligatorie în spaţiile publice închise şi în anumite spaţii din aer liber. Amenda pentru lipsa măştii este cuprinsă între 500 şi 2.500 lei. Joi, au fost aplicate 5.931 de amenzi în valoare de 793.577 de lei.
România este acoperită cu mască. Localităţi, comune sau municipii din aproape 20 de judeţe au impus obligaţia de a purta mască în aer liber. Practic, ieşi din casă, şi îţi pui masca.Masca este obligatorie în zone sau chiar municipii întregi din Bucureşti, Argeş, Brăila, Vâlcea, Olt, Caraş-Severin, Galaţi, Bistriţa-Năsăud, Alba,, Timiş, Sibiu, Hunedoara, Suceava, Mureş, Cluj, Constanţa şi Braşov.Avocatul Mihai Baco a spus, la o conferinţă, că libertăţile omului sunt îngrădite mai mult ca niciodată. Mihai Baco, avocat: "Foarte rău pică să vezi pe stradă organe ale autorităţii de stat care, şi aşa puţina lume care mai circulă pe jos, să fie abordată că fie masca e puţin căzută pe partea stângă sau pe partea dreaptă, fie nu acoperă integral nasul, şi să aplice amenzi. Pe mine ce mă sperie în mod aparte este uşurinţa cu care noi renunţăm la aceste libertăţi individuale.".